
PRIOPĆENJE ZA MEDIJE

VELJAČA NA MAXU

Zagreb, 31. siječnja 2025.

Veljača na Max streaming platformu donosi premijeru nove sezone Emmyjem nagrađene serije „Bijeli lotos“, novu seriju „Dope Girls“, novu sezonu showa „Pregled proteklog tjedna s Johnom Oliverom“ kao i novu animiranu Adult Swim seriju „Česte nuspojave“. Od hrvatskih filmova izdvajamo dramu redatelja Maria Šuline „Žena s gumenim rukavicama“ i film „Samo kad se smijem“ redatelja Vanje Juranića. Od dokumentarnih filmova premijeru će imati film „Drukčije Majčinstvo“ koji daje uvid u intimni proces stvaranja neobičnog obiteljskog modela suroditeljstva, i priča o uspjehu „Greta Gerwig: Putanja zvijezde u usponu“.

BIJELI LOTOS (The White Lotus S3)
MAX premijera: 17. veljače
HBO premijera: 17. veljače u 20:00
2025 | HBO Original | 3. sezona
Radnja ove društvene satire smještena je u ekskluzivnom tajlandskom odmaralištu i prati avanture različitih gostiju i zaposlenika tijekom tjedan dana.

OPAKE DJEVOJKE (Dope Girls S1)
MAX premijera: 27. veljače
2025 | nova serija | 1. sezona
Prvi svjetski rat je završio. Dok Velika Britanija slavi primirje na ulicama Londona, muškarci koji se vraćaju s fronte očekuju da će se ponovno pridružiti društvenom životu i nastaviti tamo gdje su stali, ali nova generacija osnaženih žena nerado se vraća u kuhinju. Koristeći sve ilegalnije klupsko podzemlje Sohoa kao svoj teren, žene otkrivaju prethodno nezamislive prilike s obje strane zakona. „Dope Girls“ pokazuje što je omogućilo rođenje moderne industrije noćnog života, vođene ambicijama odlučnih žena.

PREGLED PROTEKLOG TJEDNA S JOHNOM OLIVEROM (Last Week Tonight with John Oliver S12)
MAX premijera: 17. veljače
2025 | HBO Original | 12. sezona
John Oliver, jedna od najduhovitijih osoba koja se posljednjih godina pojavila na TV-u, stiže na HBO s novim showom u kojem nudi svoje jedinstveno gledište o mnogim društvenim, političkim i egzistencijalnim problemima u Americi i svijetu.

ČESTE NUSPOJAVE(Common Side Effects)
MAX premijera: 3. veljače
2025 | Adult Swim | 1. sezona
Serija prati bivše srednjoškolske laboratorijske partnere Marshalla i Frances koji počinju otkrivati zavjeru koja uključuje veliku farmaceutsku kompaniju i saveznu vladu kako bi se zataškalo znanje o rijetkoj gljivi koja bi mogla biti ključna za liječenje svih svjetskih bolesti.

ŽENA S GUMENIM RUKAVICAMA 
MAX premijera: 28. veljače
2023 | Hrvatski film | drama
Suvremena društvena drama u čijem središtu jest Mirna, školska čistačica nevidljiva unutar sustava koji sluša samo glasnu većinu. Dok njezini kolege štrajkaju za bolja materijalna prava, Mirna ih tiho podupire kuhajući kavu i rješavajući radne zadatke. Izvan škole podnosi nasilnog muža, emigraciju svoje djece za boljom budućnošću i teret brige za svoju nepokretnu, bolesnu majku. Mirna se s tim borbama nosi s tihom otpornošću, utjelovljujući nevolje mnogih koji se bore protiv sustavne nepravde, a ostaju neprimijećeni. Njezina tiha ustrajnost postaje snažan glas protiv zanemarivanja sustava.
Redatelj: Mario Šulina

SAMO KAD SE SMIJEM
MAX premijera: 13. veljače
HBO premijera: 13. veljače u 20:00
2023 | Hrvatski film | drama
Tina (28), kućanica koja se brine o svojoj kćeri (6), živi s Franom (32) u jadranskom gradiću. Bračne napetosti nastaju kad ona izrazi želju da završi fakultet, izazivajući tradicionalne rodne uloge u njihovu naizgled savršenom braku.
Redatelj: Vanja Juranić

GRAD ZVAN OWL (Downtown Owl)
MAX premijera: 1. veljače
HBO premijera: 2. veljače u 20:00
2023 | drama | film
U potrazi za predahom od svog kozmopolitskog života u Milwaukeeju, Julia Rabia (Lily Rabe) stiže u usko povezan gradić Owl iz Reaganove ere u Sjevernoj Dakoti radi jednosemestarskog posla učiteljice u srednjoj školi. Ali kad se gradić pokaže zemljom čudesa drugorazrednih pjesnika, zavodljivih Marlboro-muškaraca i društvene hijerarhije nalik na onu u srednjoj školi, Julia više ne zna je li došla u grad kako bi pobjegla od doma ili ga pronašla. Ed Harris, Vanessa Hudgens, Henry Golding i Finn Wittrock također glume u ovoj crnohumornoj drami koju su režirali Lily Rabe i Hamish Linklater prema romanu Chucka Klostermana.

VRIJEME ARMAGEDONA (Armageddon Time)
MAX premijera: 7. veljače
HBO premijera: 9. veljače u 20:00
2022 | drama | film
Scenarist i redatelj James Gray donosi dramu s glumačkom postavom koja uključuje Anthonyja Hopkinsa, Anne Hathaway i Jeremyja Stronga. Temeljen na Grayevoj životnoj priči, film prati obitelj u potrazi za američkim snom pred izbore Ronalda Reagana u SAD-u prožetima proturječjima rasizma i nejednakosti.

HAROLD I LJUBIČASTA KREDA (Harold and the Purple Crayon)
MAX premijera: 15. veljače
HBO premijera: 16. veljače u 20:00
2024 | komedija | film
Unutar svoje knjige, pustolovni Harold (Zachary Levi) može oživiti bilo što jednostavnim crtanjem. Nakon što odraste i uvuče se sa stranica knjige u fizički svijet, Harold otkriva da treba mnogo toga naučiti o stvarnom životu i da bi njegova vjerna ljubičasta bojica mogla pokrenuti više urnebesnih nesreća nego što je mislio da je moguće. Kad moć neograničene mašte padne u pogrešne ruke, Haroldu i njegovim prijateljima bit će potrebna sva kreativnost da spase i stvarni svijet i vlastiti. "Harold i ljubičasta kreda" prva je filmska adaptacija omiljenog dječjeg klasika koji desetljećima osvaja mlade čitatelje.

DRUKČIJE MAJČINSTVO (Cabin Pressure)
MAX premijera: 14. veljače
HBO premijera: 20. veljače u 21:45
2024 | Mađarski dokumentarni film
Heni, 36-godišnja mađarska vizualna dizajnerica iz Barcelone, sanja o tradicionalnoj obitelji, ali u svojim 30-ima još je sama i osamljena. Odlučuje imati dijete i odgajati ga zajedno s Andrejem, sredovječnim ruskim homoseksualcem. Čekaju ih mnogi izazovi, od kojih jedni proizlaze iz kulturnih razlika, a drugi iz dobne razlike, ali njihova odlučnost ne posustaje. Film ujedno daje i uvid u intimni proces stvaranja neobičnog obiteljskog modela suroditeljstva.

GRETA GERWIG: PUTANJA ZVIJEZDE U USPONU (Greta Gerwig: Itinerary of a Rising Star)
MAX premijera: 28. veljače
HBO premijera: 27. veljače u 22:05
2024 | dokumentarni film
Odvažna u "Frances Ha", briljantno adaptiravši "Male žene" i porušivši svjetske rekorde gledanosti s "Barbie": u manje od desetljeća, Greta Gerwig etablirala se kao ikona neovisne kinematografije i redateljica blockbustera. Sada predsjednica žirija Filmskog festivala u Cannesu 2024., Greta Gerwig utabala je svoj put ne napuštajući svoje umjetničke ambicije i feministička uvjerenja. Žene i njihovi glasovi uvijek su bili u središtu njezina rada, razotkrivajući seksističke stereotipe. Prateći je od njezinih početaka u Sacramentu do njezina priznanja u L. A.-u i N. Y. C.-ju, ovaj dokumentarac prikazuje priču o uspjehu.



O Warner Bros. Discovery
Warner Bros. Discovery (NASDAQ: WBD) vodeća je globalna tvrtka u domenu medija i zabave koja stvara i distribuira najdiferenciraniji i najcjelovitiji svjetski portfelj brendiranih sadržaja na području televizije, filma i streaminga. Prisutna u više od 220 zemalja i teritorija te na 50 jezika, Warner Bros. Discovery nadahnjuje, informira i zabavlja publiku širom svijeta putem svojih legendarnih brendova među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV , Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite www.wbd.com.

